Aleksandrs Rodčenko
Aleksandrs Rodčenko (krievu: Александр Михайлович Родченко; dzimis 1891. gada 5. decembrī, miris 1956. gada 3. decembrī) bija krievu gleznotājs, grafiķis, tēlnieks, fotogrāfs, teātra un kino mākslinieks. Viens no konstruktīvisma pamatlicējiem. Padomju reklāmas un dizaina pamatlicējs. Darbojās kopā ar sievu - mākslinieci Varvaru Stepanovu. Sevišķi pazīstami ir Rodčenko darbi, kas radīti 20. gadsimta divdesmitajos gados.